
Одржана првата работилница за подготовка на Стратегија за зелена инфраструктура и Акционен план

Центарот за развој на Северо-источниот плански регион, Општина Куманово и Општина Ќустендил  од Република Бугарија, започнаа со изработка на Стратегијата за зелена инфраструктура и акционен план за североисточниот регион.
На 19 јули 2025 година во малата сала мала сала во бивш Комитет во Куманово се одржа Првата работилница за подготовка на Стратегијата за зелена инфраструктура и акционен план за североисточниот регион, Северна Македонија и општина Ќустендил, Бугарија која се подготвува во рамките на проектот „ Урбано зазеленување за здраво дишење “
На првата работилница, присутните учесници, претставници од општини, јавни институции и невладини организации се запознаа со целите и активностите на проектот. 
Во рамките на работилницата, беше презентирана усвоената методологија за изработка на Стратегија за зелена инфраструктура и акционен план за Североисточниот регион, Северна Македонија и општина Ќустендил, Бугарија. Истовремено, се дискутираше за предлог на содржина на самата стратегија, како и динамика на работа, односно динамика на процесот на изработка на стратегијата. 
Проектот е финансиран во рамките на IPA III- INTERREG Програмата за прекугранична соработка „ Бугарија – Северна Македонија 2021-2027”

